Zeci de mii de țigarete de contrabandă, descoperite în apropierea frontierei cu Bulgaria
Polițiștii de frontieră din cadrul Inspectoratului General al Poliției de Frontieră, împreună cu polițiști din Poliția Transporturi Giurgiu, au descoperit aproximativ 121.500 de țigarete, în urma unor controale efectuate pe DN5, în zona de competență, pe 9 ianuarie 2025, potrivit unui comunicat remis redacției. Aceste țigarete erau ascunse și nedeclarate în locașuri speciale amenajate în podeaua mijlocului de transport și în capitonajul părților laterale ale autovehiculelor.